CELEX: 62018TA0269
Language: el
Date: 2019-05-08 00:00:00
Title: Υπόθεση T-269/18: Απόφαση του Γενικού Δικαστηρίου της 8ης Μαΐου 2019 — Inditex κατά EUIPO — Ffauf Italia (ZARA) («Σήμα της Ευρωπαϊκής Ένωσης — Διαδικασία ανακοπής — Αίτηση καταχωρίσεως λεκτικού σήματος της Ευρωπαϊκής Ένωσης ZARA — Προγενέστερο εθνικό λεκτικό σήμα LE DELIZIE ZARA και προγενέστερο εθνικό εικονιστικό σήμα ZARA — Απόδειξη της ουσιαστικής χρήσεως των προγενέστερων σημάτων — Άρθρο 47, παράγραφοι 2 και 3, του κανονισμού (ΕΕ) 2017/1001 — Άρθρο 18, παράγραφος 1, του κανονισμού 2017/1001 — Υποχρέωση αιτιολογήσεως»)

8.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 230/40
            
         
      Απόφαση του Γενικού Δικαστηρίου της 8ης Μαΐου 2019 — Inditex κατά EUIPO — Ffauf Italia (ZARA)
      (Υπόθεση T-269/18) (1)
      
      («Σήμα της Ευρωπαϊκής Ένωσης - Διαδικασία ανακοπής - Αίτηση καταχωρίσεως λεκτικού σήματος της Ευρωπαϊκής Ένωσης ZARA - Προγενέστερο εθνικό λεκτικό σήμα LE DELIZIE ZARA και προγενέστερο εθνικό εικονιστικό σήμα ZARA - Απόδειξη της ουσιαστικής χρήσεως των προγενέστερων σημάτων - Άρθρο 47, παράγραφοι 2 και 3, του κανονισμού (ΕΕ) 2017/1001 - Άρθρο 18, παράγραφος 1, του κανονισμού 2017/1001 - Υποχρέωση αιτιολογήσεως»)
      (2019/C 230/50)
      Γλώσσα διαδικασίας: η ισπανική
      
         Διάδικοι
      
      
         Προσφεύγουσα: Industria de Diseño Textil, SA (Inditex) (Arteixo, Ισπανία) (εκπρόσωποι: G. Macías Bonilla, G. Marín Raigal και E. Armero Lavie, δικηγόροι)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωπος: J. Crespo Carrillo)
      
         Αντίδικος ενώπιον του τμήματος προσφυγών του EUIPO, παρεμβαίνουσα ενώπιον του Γενικού Δικαστηρίου: Ffauf Italia SpA (Riese Pio X, Ιταλία) (εκπρόσωποι: P. Creta, A. Lanzarini, B. Costa, A. Sponzilli και M. Lazzarotto, δικηγόροι)
      
         Αντικείμενο
      
      Προσφυγή κατά της αποφάσεως του πέμπτου τμήματος προσφυγών του EUIPO της 2ας Φεβρουαρίου 2018 (συνεκδικασθείσες υποθέσεις R 359/2015-5 και R 409/2015-5), σχετικά με διαδικασία ανακοπής μεταξύ Ffauf Italia και Inditex.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  
                     Ακυρώνει την απόφαση του πέμπτου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 2ας Φεβρουαρίου 2018 (συνεκδικασθείσες υποθέσεις R 359/2015-5 και R 409/2015-5), σχετικά με διαδικασία ανακοπής μεταξύ Ffauf Italia SA και Industria de Diseño Textil, SA (Inditex), όσον αφορά τα «φρούτα και λαχανικά, λαχανικά και όσπρια διατηρημένα σε κονσέρβα, κατεψυγμένα, αποξηραμένα και μαγειρεμένα· ζελέ, μαρμελάδες, κομπόστα· γαλακτοκομικά προϊόντα· έλαια και εδώδιμα λίπη» της κλάσεως 29 κατά την έννοια του Διακανονισμού της Νίκαιας για τη διεθνή ταξινόμηση των προϊόντων και των υπηρεσιών με σκοπό την καταχώριση των σημάτων, της 15ης Ιουνίου 1957, όπως έχει αναθεωρηθεί και τροποποιηθεί, καθώς και τα προϊόντα «ρύζι, ταπιόκα, σάγο· άλευρα και δημητριακά, άρτος, γλυκά· μαγιά, ζυμωτική σκόνη· αλάτι, μουστάρδα· ξύδι, σάλτσες· μπαχαρικά· μικρογεύματα (σνακ) με βάση το ρύζι» της κλάσεως 30, τα «νωπά λαχανικά» της κλάσεως 31, τους «φρέσκους χυμούς» της κλάσεως 32, τις «υπηρεσίες λιανικής και χονδρικής πώλησης, σε καταστήματα και μέσω των παγκόσμιων δικτύων ηλεκτρονικών υπολογιστών, μέσω καταλόγου, δι’ αλληλογραφίας, τηλεφωνικώς, μέσω του ραδιοφώνου και της τηλεοράσεως και δι’ άλλων ηλεκτρονικών μέσων, λαχανικών διατηρημένων σε κονσέρβα, κατεψυγμένων, αποξηραμένων και μαγειρεμένων, εδώδιμων ελαίων, ρυζιού, αλεύρων και δημητριακών, άρτου, ξυδιού, σαλτσών», της κλάσεως 35 και τα «υπηρεσίες εστιατορίου· εστιατόρια αυτοεξυπηρέτησης, καφετέριες», της κλάσεως 43.
                  
               
            
                  2)
               
               
                  
                     Το EUIPO και η Ffauf Italia θα φέρουν τα δικαστικά τους έξοδα, καθώς και τα έξοδα στα οποία υποβλήθηκε η Industria de Diseño Textil (Inditex), για τη διαδικασία ενώπιον του Γενικού Δικαστηρίου.
                  
               
            
         (1)  EE C 231 της 2.7.2018.